Պապ ու թոռ հասան ջրի մոտ ու բաց թողեցին ձագին: Նրանք կամաց նահանջեցին ու թփերի հետևից նայում էին այդ բրդոտ կենդանիներին: Քոթոթը հենց զգաց , որ ազատ է վազեց ու անցավ գետը: Նա ջերմագին փաթաթվեց ծնողներին, որոնք նույնպես փաթաթվել էին ու մի մեծ բրդոտ կծիկ էին դարձել, գլորվում էին, բաժանվում ու նորից փաթաթվում: Նրանք ուրախ ու երջանիկ շարժվեցին դեպի անտառ, դեպի տուն, ուր սրտատրոփ ու անհանգիստ իրենց էր սպասում մյուս ձագուկը: Պապ ու թոռ նայում էին, նրանք ուրախ էին, որ օգնեցին արջերին: Պապը նկատեց, թե ինչպես հայր արջը թեքվեց դեպի իրենց կողմ ու փայլփլող աչքերով կարծես իր շնորհակալությունն էր հայտնում նրանց: Բոլորը ուրախ ու գոհ վերադարձան հարազատ տուն: